PMIndiaData/PMIndiaSum huggingface dataset:
وزیر اعظم کا جکارتہ میں ہندوستانی برادری سےخطاب

نئی دہلی،30مئی 2018؍وزیر اعظم جناب نریندر مودی نے آج انڈونیشیا کے شہر جکارتہ میں ہندوستانی برادری سے خطاب کیا۔ انہوں نے ہندوستان اور انڈونیشیا کے درمیان خصوصی رشتے کا ذکر کرتے ہوئے رواں سال کے اوائل میں نئی دہلی میں منعقدہ یوم جمہوریہ تقریبات کو یاد کیا، جہاں انڈونیشیا سمیت دس آسیان ملکوں کے رہنماؤں نے شرکت کی تھی۔ انہوں نے کہا کہ یہ اتفاق نہیں تھا کہ 1950ء میں انڈونیشیا کے صدر، نئی دہلی میں منعقدہ یوم جمہوریہ کی پریڈ میں مہمان خصوصی تھے۔ انہوں نے کہا کہ انڈونیشیا میں موجود ہند نژاد برادری کے افراد انڈونیشیا کے باعزت شہری ہیں، لیکن وہ ہندوستان میں موجود اپنی جڑوں سے جڑا رہنا چاہتے ہیں۔ وزیر اعظم نے کہا کہ گزشتہ چار برسوں کے دوران میں ہندوستان میں بے مثال تبدیلیاں دیکھی گئی ہیں۔ انہوں نے اس تناظر میں براہ راست غیر ملکی سرمایہ کاری (ایف ڈی آئی)، ہندوستانی معیشت کا کھلاپن، کاروبار کرنے میں آسانی اور ہندوستانی معیشت میں آئی مسابقت کا ذکر کیا۔ انہوں نے کہا کہ دونوں ملکوں کو اپنی جمہوری قدروں اور تنوع پر فخر ہے۔ اس سلسلے میں انہوں نے بالی-جاترا کی مثال پیش کی اور اسی طرح دونوں ملکوں کے درمیان قریبی تہذیبی رشتوں پر روشنی ڈالنے کے لئے اشیائے خوردونوش اور زبان میں یکسانیت کا ذکر کیا۔ انہوں نے کہا کہ آج صبح انہوں نے اور صدر ودوڑو نے مشترکہ طورپر پتنگ نمائش کا افتتاح کیا ، جس میں رامائن اور مہابھارت کے مرکزی خیالات شامل تھے۔ ہندوستان میں ہورہی ترقی کا ذکر کرتے ہوئے انہوں نے کہا کہ مرکزی حکومت ایک ایسا نظام بنا رہی ہے، جو ترقی دوست ہیں اور بد عنوانی سے پاک ہیں۔ انہوں نے کہا کہ ’’ ایز آف ڈوئنگ بزنس‘‘ سے آگے بڑھ کر اب ’’ایز آف لیونگ‘‘ پر توجہ مرکوز کی جارہی ہے۔ انہوں نے مزید کہا کہ ہمارا پورا عمل شفاف اور حساسیت پر مبنی ہے۔ انہوں نے بنیادی ڈھانچہ جاتی ترقی کے مختلف شعبوں میں آ رہی ڈرامائی تبدیلیوں کے بارے میں بتایا۔ انہوں نے ہندوستان کے فعال اسٹارٹ اپ معاشی نظام اور دی انٹرنیشنل سولر الائنس(بین الاقوامی شمسی اتحاد) کے بارے میں بھی بتایا۔ وزیر اعظم نے زور دے کر کہا کہ ہندوستان اور انڈونیشیا دونوں کو ضرورت کے وقت میں مدد کرنے کے لئے حساس رہنا ہوگا۔ انہوں نے کہا کہ ہندوستان کسی کے پاسپورٹ کا رنگ نہیں دیکھتا اور سب کی ضرورت کے وقت پر انسانی بنیاد پر مدد کرتا ہے۔ انہوں نے کہا کہ ہندوستان اور انڈونیشیا صرف اپنے ناموں سے ایک جیسے نہیں ہے، بلکہ ان کی تہذیب وثقافت ، روایات اور جمہوری قدریں بھی یکساں ہیں۔ وزیر اعظم نے ہند نژاد برادری کو ہندوستان میں آرہی تبدیلیوں کو بہ خود دیکھنے کے لئے ہندوستان آنے کی دعوت دی۔ م ن۔ش س۔ن ع (30.05.2018)
وزاعظم 28 دسمبر کو 100 ویں کسان ریل کو جھنڈی دکھاکر روانہ کریں گے

نئی دہلی، 26 دسمبر 2020، وزیراعظم جناب نریندر مودی 28 دسمبر کو شام ساڑھے چار بجے ویڈیو کانفرنسنگ کے ذریعہ مہاراشٹر میں شنگولہ سے شالیمار مغربی بنگال تک کی 100 ویں کسان ریل کو جھنڈی دکھاکر روانہ کریں گے۔ مرکزی وزرا جناب نریندر سنگھ تومراور جناب پیوش گوئل بھی اس موقع پر موجود رہیں گے۔ ملٹی کموڈیٹی ٹرین سروس پھول گوبھی،شملہ مرچ، بند گوبی،سہجن، مرچ ، پیاز جیسی سبزیوں کے ساتھ انگور، سنترے، انار ، کیلے اور شریفے جیسے پھلوں کی بھی ڈھلائی کرے گی ۔ راستے میں آنے والے تمام اسٹاپوں پر جلد خراب ہونے والی اشیا صارفین کی لدائی اور اترائی کی اجازت ہوگی اور بھیجے جانے والی اشیا کے سائز پر کوئی پابندی نہیں ہوگی۔ حکومت ہند پھلوں اور سبزیوں کی ڈھلائی پر 50 فیصد کی سبسڈی دے گی۔ کسان ریل کے بارے میں پہلی کسان ریل 7 اگست 2020 کو دیو لالی سے دانا پور تک کے لئے شروع کی گئی تھی جس کی بعد میں مظفر پور تک کے لئے توسیع کی گئی۔ کسانوں کی جانب سے اس کا اچھا ردعمل ملنے پر اس کے دوروں کو ہفتہ وار سے بڑھاکر ہفتے میں تین دن کردیا گیا۔ زرعی پیداوار کی ملک بھر میں تیز رفتار کو یقینی بنانے میں کسان ریل نے ایک گیم چینجر کے طور پر کام کیا ہے۔اس نے جلد خراب ہونے والی پیداوار کی ایک بلا روکاوٹ سپلائی چین فراہم کرائی ہے۔ ۔۔۔۔۔۔۔۔۔۔۔ م ن۔ا گ۔ن ا۔
وزیر اعظم کی جنرل ایٹومکس گلوبل کارپوریشن کے چیف ایگزیکٹیو جناب وویک لال سے ملاقات

وزیر اعظم جناب نریندر مودی نے آج جنرل ایٹومکس گلوبل کارپوریشن کے چیف ایگزیکٹیو جناب وویک لال سے ملاقات کی۔ انہوں نے ہندوستان میں دفاعی ٹیکنالوجی سیکٹر کو مضبوط کرنے کے بارے میں بات چیت کی۔ جناب لال نے ہندوستان میں دفاع اور اُبھرتی ہوئی ٹیکنالوجی کی تعمیر میں تیزی لانے کے لئے حالیہ پالیسی تبدیلیوں کی ستائش کی۔
رخصت پذیر راجیہ سبھا کے ارکان کے لئے وزیر اعظم کے الوداعی کلمات

نئی دلّی ، 28 مارچ؍وزیر اعظم جناب نریندر مودی نے آج راجیہ سبھا سے سبکدوش ہو رہے تمام اراکین کے تعاون کے لئے ان کی اور ان کے مستقبل کے لئے خیر سگالی کا اظہار کیا ۔ وزیراعظم جناب نریندر مودی نے راجیہ سبھا میں اپنے کلمات میں اس یقین کا اظہار کیا کہ ایوان سے سبک دوش ہو رہے تمام ارکان سماجی خدمت کے شعبے میں اب مزیدمضبوط رول ادا کریں گے ۔ انہوں نے کہا کہ ان میں سے ہر ایک کی اپنی منفرد اہمیت ہے اور ہر رکن نے اپنے طور پر تعاون پیش کیا ہے ۔ انہوں نے کہا کہ انہوں نے اپنی صلاحیت کے بہترین استعمال کوبروئے کار لاتے ہوئے قوم کے تاب ناک مستقبل کے لئے کام سر انجام دیا ہے ۔ انہوں نے کہا کہ قوم ان کے تعاون کو کبھی فراموش نہیں کرسکتی ہے ۔ وزیر اعظم نے کہا کہ ایوان بالا کی اپنے سینئر ممبران کے ہمراہ ایک منفرد اہمیت ہے ۔ یہ ایوان پالیسی سازی میں کلیدی رول ادا کرتے ہیں ۔ وزیر اعظم نے سبک دوش ہو رہے متعدد ممبران پارلیمنٹ اور ان کے تعاون کا بطور خاص تذکرہ کیا ۔ وزیر اعظم نے کہا کہ یہ بد قسمتی کی بات ہے کہ سبک دوش ہو رہے ممبران اب اس ایوان کا حصہ نہیں رہیں گے ، جبکہ ابھی طلاق ثلاثہ پر فیصلہ لیا جانا باقی ہے ۔ انہوں نے سبک دوش ہو رہے ممبران کو یقین دلایا کہ پارلیمنٹ اور پی ایم او کے دروازے ان کے لئے ہمیشہ کھلے رہیں گے ۔ وزیر اعظم نے ان سے گزارش کی کہ وہ روز مرہ کے اہم معاملات پر اپنے خیالات و نظریات ساجھا کرنے کا سلسلہ جاری رکھیں ۔ ۔ ۔ ۔ ۔ ۔
وزیراعظم تیسری اے آئی آئی بی سالانہ میٹنگ کا افتتاح کریں گے

نئی دہلی،22/جون۔ حکومت ہند کی وزارت مالیات کے تحت اقتصادی امور کا محکمہ، ایشیائی بنیادی ڈھانچہ سرمایہ کاری بینک(اے آئی آئی بی) کی تیسری سالا نہ میٹنگ کی میزبانی کرے گا۔یہ میٹنگ بھارت کے شہر ممبئی میں 25 سے 26 جون 2018 تک ہوٹل ٹرائڈینٹ/ اوبرائے اور ا ین سی پی اے میں منعقد کی جائے گی۔ ماضی میں یہ میٹنگ چین کی راجدھانی بیجنگ اور جیجو میں 2016 میں نیز 2017 میں جمہوریہ کوریا میں منعقد کی گئی تھی۔ اس سال کی میٹنگ کا موضوع ہے‘‘ بنیادی ڈھانچے کے لئے مالیہ کی فراہمی: اختراع اور اشتراک’’ جس میں مختلف تنظیموں کے رہنما اور سرکاری افسران ، بنیادی ڈھانچے سے متعلق سرمایہ کاری کے ذریعہ دیرپا مستقبل تعمیر کرنے کے لئے اپنے نت خیالات اور تجربات سے ایک دوسرے کو واقف کرائیں گے۔ اے آئی آئی کی اس تیسری سالانہ میٹنگ کے لئے ،حکومت مہاراشٹر صنعت کا محکمہ مرکزی محکمہ ہے۔ حکومت مہاراشٹر کا، مہاراشٹر انڈسٹریل ڈیولپمنٹ کارپوریشن( ایم آئی ڈی سی) ،مرکزی ایجنسی ہے، بھارت صنعت کی کنفیڈریشن(سی آئی آئی) پروفیشنل کانفرنس آرگنائزر( پی سی او) ہے، ترقی پذیر ملکوں کے تحقیق اور اطلاع کے نظام(آر آئی ایس) معلومات کا شراکت دار ہے۔ اس دو روزہ میٹنگ میں چوٹی کے پالیسی ساز ،اے آئی آئی بی رکن ممالک کے وزراء، شراکت دار اداروں پرائیویٹ شعبے اور سول سوسائٹی تنظیموں کے عہدے دار حصہ لیں گے۔ اس کے علاوہ مختلف میدانوں کے سرکردہ ماہرین مذاکرات کریں گے اور ماحولیاتی اور سماجی طور پر دوستانہ انداز میں ایشیا کے بنیادی ڈھانچے کے فرق پر گہرائی سے اظہار خیال کریں گے۔ بہت سے اعلی اختیاراتی سرکاری افسران اس میٹنگ میں موجود رہیں گے۔ اس موقع پر وزیراعظم جناب نریندر مودی اے آئی آئی بی کی تیسری سالانہ میٹنگ کا 26 جون2018 کو افتتاح کریں گے۔ اس کے علاوہ ریلوے، کوئلے، مالیہ اور کارپوریٹ امور کے مرکزی وزیر جناب پیوش گوئل اور وزارت مالیات کے تحت اقتصادی امور کے محکمے کے سیکریٹری جناب سوبھاش چندر گرگ بھی میٹنگ میں شرکت کریں گے۔ یہ شخصتیں بھارت میں بنیادی ڈھانچے کے منصوبوں میں سرمایہ کاری کے ماحولیاتی منظر نامہ پر تبادلہ خیال کریں گے اور تیسری سالانہ میٹنگ کے بارے میں اپنے خیالات اور نظریات سے ایک دوسروں کو واقف کرائیں گے۔ اس سال ایشیائی بنیادی ڈھانچہ فورم کا بھی آغاز کیاجائے گا جو قابل عمل اور پروجیکٹ پر مبنی طریقہ کار میں بنیادی ڈھانچہ فراہم کرنے والوں کو یکجا کرے گا۔ اے آئی آئی بی کی سالانہ میٹنگ کے دوران حکومت ہند میزبان ملکوں کے بہت سے سیمینار منعقد کرے گی۔ اس تقریبات کا مقصد بنیادی ڈھانچے میں رقم لگائے جانے کے اہم پہلوؤں پر غوروخوص کرنا ہے۔ حکومت ہند کی وزارت خزانہ کا اقتصادی امورکا محکمہ کامرس اور صنعت کے بھارتی ایوانوں(ایف آئی سی سی آئی) کے ساتھ مل کر ایک نمائش کا اہتمام کررہا ہے۔جس کاموضوع ہے ‘‘انڈیا انفراسٹرکچر ایکسپو 2018’’ یہ نمائش ا یشیائی بنیادی ڈھانچہ سرمایہ کاری کی تیسری سالانہ میٹنگ کے ساتھ ساتھ چلے گی۔اس نمائش کا مقصد کمپنیوں کو سرکاری اور پرائیویٹ شعبے کی طرف سے یہ پیش کش کرنا ہے کہ وہ ا پنے تازہ ترین نظریات، تکنالوجی کا مظاہرہ کریں ۔
وزیر اعظم  7 ستمبر2019 کومہاراشٹر کے ممبئی اور اورنگ آبادکا دورہ کریں گے

نئی دہلی06؍ستمبر2019: وزیر اعظم جناب نریندر مودی 7 ستمبر 2019ء کو مہاراشٹر میں ممبئی اور اورنگ آباد کا دورہ کریں گے۔ ممبئی ممبئی میں وزیر اعظم تین میٹرو لائنوں کے لئے سنگ بنیاد رکھیں گے، جن سے شہر میں میٹرو نیٹ ورک کی لائن میں 42کلومیٹر سے زیادہ کا اضافہ ہوگا۔ ان تین راہ داریوں میں گائے مکھ سے شیواجی چوک تک 9.2 کلومیٹر طویل (میرا روڈ)، وڈالا سے چھتر پتی شیواجی مہاراج ٹرمنس میٹرو -11 کا 12.7کلومیٹر طویل راہ داری اورمیٹرو- 12 کا کلیان سے تلوجہ تک 20.7 کلومیٹر طویل راہ داری شامل ہے۔ وزیر اعظم 32 منزلہ جدید ترین میٹرو بھون کے لئے بھی سنگ بنیا درکھیں گے ۔ یہ سینٹر- 14 میٹرو لائنوں کو ، جن کی لمبائی تقریباً 340 کلو میٹر ہے، آپریٹ اور کنٹرول کرے گا۔ وزیر اعظم کاندیولی ایسٹ میں بانڈوگری میٹرو اسٹیشن کا افتتاح بھی کریں گے۔ وہ میک اِن انڈیا کے تحت تیار کئے گئے میٹرو کے ڈبے ، جدید ترین میٹرو کوچ کا بھی افتتاح کریں گے۔ وزیر اعظم مہا ممبئی میٹرو کے لئے ایک برانڈ ویژن ڈاکیومنٹ بھی جاری کریں گے۔ اورنگ آباد اورنگ آباد میں وزیر اعظم مہاراشٹر اسٹیٹ دیہی روزگار مشن (یو ایم ای ڈی)کے ذریعہ منعقد کئے جانے والے ریاستی سطح کے ایک مہیلا سکشم میلاوا یا خود امدادی گروپوں کی بااختیار خواتین کی میٹنگ سے خطاب کریں گے۔
یو این جی اے 74 کے شانہ بہ شانہ وزیراعظم نے اسٹونیا کی صدر سے ملاقات کی

نئی دہلی۔26؍ستمبر۔وزیراعظم نے جمہوریہ اسٹونیا کی صدر محترمہ کرسٹی کلجولیٹ سے یو این جی اے 74 کے شانہ بہ شانہ ملاقات کی ہے۔ دونوں رہنماؤں نے ماہ اگست 2019 میں صدر جمہوریہ ہند کے دورۂ اسٹونیا کے پس منظر میں باہمی تعلقات کے وسیع تر منظرنامے پر تفصیلی تبادلہ خیالات کیے۔ دونوں رہنماؤں نے ای۔ گورننس ، سائبرسلامتی اور اختراع کے شعبے میں باہمی تعاون کو بڑھاوا دینے کے اقدامات پر تبادلہ خیالات کیے۔ وزیراعظم نے اسٹونیا کی جانب سے یو این ایس سی میں غیرمستقل نشست برائے 22-2021 کے لئے بھارت کی امیدواری کی حمایت کرنے کیلئے شکریہ ادا کیا۔ اس میٹنگ نے اسٹونیا کو ایک ایسا موقع فراہم کیا جب وہ باہمی تعاون کیلئے افزوں مواقع کے سلسلے میں اپنے نظریات اور خیالات پیش کرسکا اور اس لحاظ سے ہمارے موجودہ دوستانہ تعلقات کو مزید تقویت حاصل ہوئی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔
دیوالی کے مبارک موقع پر اہل وطن کو وزیراعظم کی مبارکباد

نئی دہلی۔20؍اکتوبر۔وزیراعظم جناب نریندر مودی نے اہل وطن کو دیوالی کے مبارک موقع پر تہنیت سے نوازا ہے۔ انہوں نے اپنے پیغام میں کہا ہے کہ دیپاولی کے مقدس تیوہار پر سبھی اہل وطن کو میری دلی نیک تمنائیں۔ ہر کس و ناکس کو دیوالی مبارک ہو۔ दीपावली के पावन पर्व पर सभी देशवासियों को हार्दिक शुभकामनाएं। #HappyDiwali to everyone! pic.twitter.com/pFQe9rYrSg ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ۔ ع ن۔ 20-10-2017
وزیر اعظم نے ہینڈ لوم کے قومی دن کے موقع پر ہندوستان کی بھرپور ثقافتی تنوع کو خراج تحسین پیش کیا

وزیر اعظم جناب نریندر مودی نے ہینڈلوم کے قومی دن کے موقع پر ہندوستان کی ثقافتی تنوع اور ہندوستان کی فنکارانہ روایات کو منانے کے لیے کام کرنے والے تمام لوگوں کو خراج تحسین پیش کیا ہے۔ وزیر اعظم نے اسٹارٹ اپس کی دنیا سے وابستہ تمام نوجوانوں پر زور دیا کہ وہ ہینڈلوم اسٹارٹ اپ گرینڈ چیلنج میں حصہ لیں۔ وزیر اعظم نے ٹویٹ کیا؛ "قومییوم ہتھ کرگھا پر، ہندوستان کی بھرپور ثقافتی تنوع اور ہماری فنکارانہ روایات کو منانے کے لیے کام کرنے والوں کو خراج تحسین۔ #MyHandloomMyPride" ’’بنکروں کے لیے سوچنے اور اختراع پر کام کرنے کا ایک بہترین موقع۔ اسٹارٹ اپس کی دنیا سے وابستہ تمام نوجوانوں سے شرکت کی اپیل کرتا ہوں… ش ح۔ ش ت۔ج
وزیراعظم کادورہ ٔ اروناچل پردیش

نئی دہلی ،15فروری :وزیراعظم ، جناب نریندرمودی آج اروناچل پردیش کے دورے پرجائیں گے ۔ایک تقریب کے دوران ، وزیراعظم موصوف ایٹہ نگرمیں ڈورجی کھانڈواسٹیٹ کنونشن سینٹرکا افتتاح کریں گے ۔یہ کنونشن سینٹرایک آڈیٹوریم ، کانفرنس ہالوں اور ایک نمائش ہال پرمشتمل ہے ۔ توقع ہے کہ ایٹہ نگرمیں یہ ایک سنگ میل ہوگا۔ وزیراعظم اس ریاست کی سول سیکریٹریٹ بلڈنگ کو بھی قوم کے نام وقف کریں گے اورٹوموریباانسٹی ٹیوٹ آف ہیلتھ اینڈ میڈیکل سائنس کے اکیڈمک بلاک کی عمارت کی تعمیر کا سنگ بنیاد بھی رکھیں گے ۔ وزیراعظم موصوف اروناچل پردیش سے تریپورہ کے غیرسرکاری دورہ پرروانہ ہوجائیں گے ۔
وزیر اعظم مودی نے بے سہارا جانوروں کی امداد کرنے پر سبکدوش فوجی افسران کی ستائش کی

نئی دہلی۔ 18 جولائی وزیر اعظم ، نریندر مودی نے راجستھان کے کوٹہ کی رہائشی اور ہندوستانی فوج سے میجر کے عہدے سے سبکدوش ہونے والی پرمیلا سنگھ کو ان کی مہربانی اور خدمات کے لیے خط لکھ کر ستائش کی ہے۔ دراصل کورونا کورونا میں لاک ڈاؤن کے دوران جہاں لوگ اپنے اپنے گھروں میں خورد و نوش کا انتظام کرنے مصروف تھے، اسی دوران میجر پرمیلا سنگھ (سبکدوش) نے اپنے والد شیام ویر سنگھ کے ساتھ مل کر لاچار اور بے سہارا جانوروں کی دیکھ بھال کی ، ان کا دکھ درد سمجھا اور ان کی مدد کے لئے آگے آئیں۔ میجر پرمیلا اور ان کے والد نے اپنی جمع پونجی سے سڑکوں پر گھومتے ہوئے آوارہ جانوروں کے کھانے پینے اور علاج کا بندوبست کیا۔ وزیر اعظم مودی نے میجر پرمیلا کی تعریف کرتے ہوئے ان کی کاوشوں کو معاشرے کے لئے تحریک کا باعث قرار دیا ہے۔ وزیر اعظم نے خط میں لکھا ہے ، 'پچھلے تقریبا ڈیڑھ سالوں میں ، ہم نے صبر و تحمل کے ساتھ غیرمعمولی حالات کا سامنا کیا ہے۔ یہ ایسا تاریخی دور ہے جسے لوگ زندگی بھر نہیں بھول پائیں گے۔ یہ نہ صرف انسانوں کے لئے بلکہ متعدد جانداروں کے لئے بھی ایک مشکل دور ہے ۔ ایسی صورتحال میں ، آپ کا یہ عمل قابل تحسین ہے کہ آپ بے سہارا جانوروں کے درد اور ضروریات کے لئے حساس رہیں اور ان کی فلاح و بہبود کے لئے انفرادی سطح پر پوری صلاحیت کے ساتھ کام کیا۔ مزید برآں، وزیر اعظم مودی نے خط میں کہا کہ اس مشکل وقت میں ، ایسی بہت ساری مثالیں دیکھی گئی ہیں جس نے ہمیں انسانیت پر فخر محسوس کرنے کا موقع فراہم کیا ہے۔ وزیر اعظم مودی نے امید ظاہر کی کہ میجر پرمیلا اور ان کے والد اسی طرح اپنے اقدامات سے معاشرے میں شعور پیدا کرتے ہوئے اپنے کاموں سے لوگوں کو مسلسل تحریک دیتے رہیں گے۔ اس سے قبل میجر پرمیلا سنگھ نے وزیر اعظم کو ایک خط لکھا تھا جس میں بتایا گیا تھا کہ جانوروں کی دیکھ بھال کا جو کام انہوں نے لاک ڈاؤن کے دوران شروع کیا تھا ، وہ اب بھی جاری ہے۔انہوں نے خط میں بے سہارا جانوروں کے درد کا اظہار کرتے ہوئے معاشرے کے زیادہ سے زیادہ لوگوں کو ان کی مدد کرنے کے لیے آگے آنے کی اپیل کی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
نیشنل ڈیزاسٹر رسپانس فورس کی چار اضافی بٹالینیں قائم کرنے کی تجویز کو کابینہ کی منظوری

نئی دہلی، 9 اگست 2018، مرکزی کابینہ نے وزیراعظم جناب نریندر مودی کی قیادت میں بھارت میں قدرتی آفات کی صورت میں فوری طور پر حرکت میں آنے والی فورس یعنی نیشنل ڈیزاسٹر رسپانس فورس (این ڈی آر ایف) کو مستحکم کرنے کی غرض سے، 637 کروڑ روپے کی تخمینہ لاگت سے، اس کی چار اضافی بٹالینیں قائم کرنے کی تجویز کو منظوری دے دی ہے۔ تفصیلات: مذکورہ چار اضافی بٹالینوں کے قیام کا مقصد، ملک کے وسیع جغرافیائی علاقے کو مد نظر رکھتے ہوئے فورس کے ذریعہ حرکت میں آنے میں صرف ہونے والے وقت کو کم سے کم کرنا ہے۔ مذکورہ چار بٹالینوں کو ابتداً بھارت۔ تبت سرحدی پولیس (آئی ٹی بی پی) کی دو بٹالین کے طور پر اور بارڈر سکیورٹی فورس یعنی بی ایس ایف اور آسام رائفلس کے تحت ایک ایک بٹالین کے طور پر تشیل دیا جائے گا۔ بعدازاں ان چار اضافی بٹالینوں کو این ڈی آر بٹالینوں میں بدل دیا جائے گا۔ اپنی کارکردگی کی بنیاد پر یہ چاروں بٹالینیں جموں کشمیر، ہماچل پردیش، اتراکھنڈ اور قومی خطہ راجدھانی دلی میں تعینات کی جائیں گی۔ پس منظر: واضح رہے کہ این ڈی آر ایف ایک خصوصی فورس کے جسے 2006 میں اس مقصد سے قائم کیا گیا تھا کہ یہ فورس قدرتی آفات اور انسانی تباہ کاری یا پرخطر حالات میں خصوصی رد عمل کے لئے حرلت میں آنے والی فورس کے طور پر کام کرسکے۔ فی الحال این ڈی آر ایف میں 12 بٹالینیں ہیں جنہیں ملک بھر میں کلیدی لحاظ سے فوری طور پر امداد کی بہم رسانی کے لئے تعینات کیا گیا ہے۔ ۔۔۔۔۔۔۔۔۔۔۔ م ن۔ن ا۔
وزیراعظم نے اٹل بہاری واجپئی کی پنیہ تتھی پر انہیں خراج عقیدت پیش کیا ہے

وزیراعظم جناب نریندر مودی نے سابق وزیراعظم جناب اٹل بہاری واجپئی کی پنیہ تتھی پر انہیں خراج عقیدت پیش کیا ہے۔ وزیراعظم نے ٹوئٹ کیا: ’’آج عزت مآب اٹل جی کی پنیہ تتھی کے موقع پر سدیو اٹل جاکر انہیں خراج عقیدت پیش کیا۔ ہم بھارت کی خدمت کی غرض سے اٹل جی کی کوششوں سے ہمیشہ ترغیب حاصل کرتے ہیں۔ انہوں نے بھارت کی کایا پلٹ کرنے اور ہمارے ملک کو اکیسویں صدی کی چنوتیوں کا سامنا کرنے کے لئے تیار کرنے کی غرض سے قائدانہ کوششیں کیں‘‘۔ ۔۔۔۔۔۔۔۔۔۔۔ ش ح۔ ع م۔ ن ا۔ (2022۔08۔16)
وزیر اعظم نے کامن ویلتھ گیمز 2022 میں خواتین کے 48 کلو گرام باکسنگ میں طلائی تمغہ جیتنے پر نیتوگھنگھاس کو مبارکباد دی

وزیر اعظم جناب نریندر مودی نے کامن ویلتھ گیمز 2022 میں خواتین کے 48 کلو گرام باکسنگ میں طلائی تمغہ جیتنے پر نیتوگھنگھاس کو مبارکباد دی۔ وزیر اعظم نے ٹوئٹ کیا؛ ’’نیتو گھنگھاس کو کامن ویلتھ گیمز 2022 میں سخت محنت سے کمائے گئے اور شاندار طریقے سے طلائی تمغہ حاصل کرنے کے لیے مبارکباد۔ انھوں نے انتہائی لگن اور انتہائی شوق کے ساتھ کھیلوں کو آگے بڑھایا۔ ان کی کامیابی، باکسنگ کو مزید مقبول بنانے والی ہے۔ ان کی مستقبل کی کوششوں کے لیے میری نیک خواہشات۔#چیئر فار انڈیا‘‘
یوم  تاسیس کے موقع پر تری پورہ کے عوام کو وزیراعظم کی مبارکباد

نئی دہلی۔21 جنوری ؛وزیراعظم جناب نریندر مودی نے تری پورہ کے یوم تاسیس کے موقع پر وہاں کے عوام کو مبارکباد پیش کی ہے۔ وزیراعظم نے کہا کہ تری پورہ کی شاندار تاریخ رہی ہے اور یہاں کے نوجوان محنتی ہیں جن کی خواہشات کو پورا کرنے کے لیے ہم عہدبستہ ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم نے پراکرم پرو کا افتتاح کیا، کونارک جنگی یادگار پر شہیدوں کو خراج عقیدت پیش کیا

نئی دہلی،28؍ستمبر، وزیراعظم جناب نریندر مودی کمانڈروں کی مشترکہ کانفرنس میں شرکت کے لئے آج صبح جودھپور پہنچے۔ انہوں نے جودھپور میں ایئرفورس اسٹیشن پر تینوں افواج کے گارڈ آف آنر کا معائنہ کیا۔ وزیراعظم نے کونارک جنگی یادگار پر شہیدوں کو خراج عقیدت پیش کیا۔ ویزیٹرس بک میں وزیراعظم نے لکھا ہے کہ ملک مسلح افواج پر فخر کرتا ہے جو مادر وطن کا تحفظ کرنے کے لئے پوری طرح عہد بستہ اور وقف ہیں۔ انہوں نے ان بہادر شہیدوں کو یاد کیا اور انہیں خراج عقیدت پیش کیا جنہوں نے عظیم قربانی پیش کیں اور وہ آئندہ نسلوں کے لئے تحریک کی علامت ہیں۔ کونارک اسٹیڈیم میں وزیراعظم نے پراکرم پرو کا افتتاح کیا۔ انہوں نے اس موقع پر لگائی گئی ایک نمائش کو بھی دیکھا۔ ۔۔۔۔۔۔۔۔۔۔۔ (م ن-وا- ق ر)
کورونا وائرس کا مقابلہ کرنے کے ضمن میں سارک رہنماؤں کے ساتھ ویڈکانفرنس کے ذریعہ وزیر اعظم کا خطاب

نئی دلّی، 15 مارچ / وزیر اعظم جناب نریندر مودی نے کورونا وائرس کا مقابلہ کرنے کے ضمن میں سارک رہنماؤں کے ساتھ ویڈیو کانفرنس کے ذریعہ مذاکرات کئے۔ مذاکرات میں وزیر اعظم کے خطاب کا متن حسب ذیل ہے :۔ اس صورت حال کے بارے میں اپنے افکار اور اٹھائے گئے اقدامات کے بارے میں کی شراکت داری کے لئے آپ حضرات کا شکریہ۔ ہم سب اس بات پر متفق ہیں کہ ہم ایک شدید چیلنج کا سامنا کر رہے ہیں۔ ہمیں ابھی تک یہ معلوم نہیں ہے کہ یہ وبا آنے والے دنوں میں کیا صورت اختیار کرے گی۔ یہ بات واضح ہے کہ ہمیں ایک ساتھ مل جل کر کام کرنا ہے۔ ہم بہتر مقابلہ کر سکتے ہیں، ایک ساتھ مل جل کر،اسے بڑھنے سے روکنے میں، اشتراک کی بدولت الجھن دور ہو گی، تیاری میں بھگدڑ نہیں ہو گی۔ اشتراک کے اس جذبے کے تحت، میں چند خیالات پیش کرنا چاہتا ہوں کہ مشترکہ کوششوں کے ضمن میں بھارت کیا پیش کش کر سکتا ہے۔ میری تجویز ہے کہ ایک کووڈ۔ 19 ایمرجنسی فنڈ تیار کیا جائے۔ یہ ہم سب کی جانب سے رضا کارانہ بنیاد پر ہونا چاہئیے۔ ابتدائی طور پر اس فنڈ کے لئے بھارت دس ملین ڈالر کے ساتھ شروعات کر سکتا ہے۔ ہم میں سے کوئی بھی اس فنڈ کو فوری ایکشن کے لئے استعمال کر سکتا ہے۔ ہمارے خارجہ سیکریٹری صاحبان ہمارے سفارت خانوں کے ذریعہ اس فنڈ کے استعمالات کے لئے فوری رابطہ قائم کر سکتے ہیں۔ ہم، بھارت میں ٹیسٹنگ کٹ اور دیگر ساز و سامان پر مشتمل ماہرین اور ڈاکٹروں کی ریپڈ رسپانس ٹیم(آر آر ٹی) تیار کر رہے ہیں۔ ضرورت پڑنے پر یہ ٹیم تعیناتی کے لئے مستعد رہے گی۔ ہنگامی حالات سے نمٹنے کے لئے بھی ہم آن لائن ٹریننگ کیپسول فوری طور پر تیار کر سکتے ہیں۔ یہ اس ماڈل پر مبنی ہو گا جو کہ ہم اپنے ملک میں اپنے ایمرجنسی اسٹاف کی صلاحیت میں اضافہ کرنے کے لئے کیا کرتے ہیں۔ ہم نے وائر کو پھیلانے والوں کی شناخت کرنے اور ان کے رابطے میں آنے والوں کی شناخت کے لئے ایم انٹیگریٹیڈ ڈیزیز سرویلانس پورٹل یعنی بیماری کی نگرانی کا ایک مربوط پورٹل قائم کیا ہے۔بیماری کی نگرانی کے اس سافٹ ویئر کو ہم سارک کے ساجھے داروں کے ساتھ شراکت کر سکتے ہیں اور اس کے استعمال کی تربیت دے سکتے ہیں۔ سارک ڈزاسٹر مینجمنٹ سینٹر جیسی سہولیات کو بھی ہم سب اپنے بہترین استعمال میں لا سکتے ہیں۔ مزید پیش رفت کرتے ہوئے، ہم جنوبی ایشیائی خطے میں وبائی امراض کو روک تھام کے لئے معاون تحقیق کے لئے ایک کامن ریسرچ پلیٹ فارم تیار کر سکتے ہیں۔ انڈین کونسل آف میڈیکل ریسرچ اس سلسلے میں اپنا تعاون پیش کر سکتی ہے۔ ہم کووڈ۔ 19 کے طویل مدتی اقتصادی نتائج کے حصول کے لئے اپنے اعلیٰ صلاحیت کے حامل ماہرین کو مامور کر سکتے ہیں کہ اس کے اثرات سے ہم اپنے مقامی لوگوں اور بین الاقوامی تجارت کو کس طرح بچا سکتے ہیں۔ بالآخر، نہ تو یہ اولین وبا ہے اور نہ ہی یہ اس طرح کی آخری وبا ہے، جو کہ ہمیں متاثر کر رہی ہے۔ ہم کووڈ۔ 19 کے طویل مدتی اقتصادی نتائج کے حصول کے لئے اپنے اعلیٰ صلاحیت کے حامل ماہرین کو مامور کر سکتے ہیں کہ اس کے اثرات سے ہم اپنے مقامی لوگوں اور بین الاقوامی تجارت کو کس طرح بچا سکتے ہیں۔ اس سے ہمیں اپنے خطے میں اس وبا کو پھیلنے سے روکنے میں مدد ملے گی اور ہمیں اندرونی طور پر آزادانہ حرکات و سکنات کرنے میں مدد ملے گی۔ ۔۔۔۔۔۔
گوا کے وزیر اعلیٰ نے وزیر اعظم سے ملاقات کی

نئی دہلی۔ 29 اپریل گوا کے وزیر اعلی ڈاکٹر پرمود ساونت نے آج نئی دہلی میں وزیر اعظم جناب نریندر مودی سے ملاقات کی۔ وزیر اعظم آفس نے ٹویٹ کیا: "گوا کے وزیر اعلی ڈاکٹر پرمود ساونت نے وزیر اعظم جناب نریندر مودی سے ملاقات کی۔"
وزیراعظم مود ی کی اٹلی کےروم میں، جی-20 سے الگ فیڈرل ری پبلک آف جرمنی کی چانسلر انجیلا مرکل  کے ساتھ میٹنگ

وزیراعظم مود ی نے 31 اکتوبر 2021 کو اٹلی کےروم میں، جی-20 سے الگ فیڈرل ری پبلک آف جرمنی کی چانسلر انجیلا مرکل کے ساتھ میٹنگ کی ۔ طویل مدتی باہمی تعاون اور ذاتی دوستی کو یادکرتے ہوئے وزیراعظم نے چانسلر مرکل کی نہ صرف جرمنی بلکہ یوروپی اور عالمی سطح پر ان کی قیادت کی ستائش کی ۔ دونوں لیڈر وں نے بھارت اور جرمنی کے درمیان گہرے دوفریقی تعاون پر اطمینان کا اظہار کیا اور اپنے تجارتی و سرمایہ کارانہ رشتوں کو مزید مضبوط بنانے کا عہد کیا۔ انہوں نے گرین ہائیڈروجن سمیت نئے شعبوںمیں ہند- جرمنی اسٹریٹیجک شراکت داری کے امکانات کو وسعت دینے پر بھی اتفاق کیا۔ وزیراعظم نے مستقبل کے لئے ڈاکٹر مرکل کے تئیں نیک خواہشات کا اظہار کیا اور انہیں بھارت کے دورے کی دعوت دی ۔
وزیر اعظم  نے پروفیسر بھیم سنگھ کے انتقال پر تعزیت کی

نئی دہلی1 3؍مئی 2022 وزیر اعظم جناب نریندر مودی نے پروفیسر بھیم سنگھ کے انتقال پر گہرے رنج وغم کا اظہار کیا ہے۔ جناب مودی نے کہا کہ پروفیسر بھیم سنگھ جی کو زمینی سطح پر سرگرم ایک عوامی لیڈر کے طور پر یاد رکھا جائے گا جنہوں نے اپنی زندگی جموں وکشمیر کی فلاح وبہبود کے لئے وقف کردی تھی۔ وزیر اعظم نے ٹوئٹ کیا: ’پروفیسر بھیم سنگھ جی کو زمینی سطح پر سرگرم ایک عوامی لیڈر کے طور پر یاد رکھا جائے گا، جنہوں نے اپنی زندگی جموں وکشمیر کی فلاح وبہبود کے ئے وقف کردی تھی۔ ان کا مطالعہ بہت وسیع تھا۔ مجھے ان کے ساتھ متعدد مرتبہ ہوئی بات چیت ہمیشہ یاد رہے گی۔ ان کے انتقال پر دکھ ہوا ہے۔ ان کے اہل خانہ اور حامیوں سے تعزیت کا اظہار کرتا ہوں۔اوم شانتی
پارلیمنٹ  2022کے مانسون اجلاس  سے قبل وزیراعظم کا بیان

نمسکار ساتھیو، یہ اجلاس موسم سے تو جڑا ہوا ہے، اب دہلی میں بارش نے بھی دستک دینی شروع کردی ہے ۔ لیکن پھر بھی نہ باہر کی گرمی کم ہورہی ہے اور پتہ نہیں اندر بھی گرمی کم ہوگی یا نہیں ہوگی۔ یہ دور ایک طرح سے بہت اہم ہے، یہ آزادی کے امرت مہوتسو کادور ہے، 15 اگست کی خاص اہمیت ہے اورآنےو الے 25 سال کےلئے ملک جب صدی منائے گاتو ہمارا25 سال کاسفر کیسا رہے، ہم کتنی تیز رفتار سے چلیں، کتنی نئی بلندیوں کوپار کریں، اس کے عہد لینےکا ایک دور ہے اور ان عہد کے تئیں وقف ہو کر ملک کو سمت دیناہے ۔ ایوان ملک کی قیادت کرے، ا یوان کے سبھی عزت مآب ممبر ملک میں نئی توانائی بھرنےکے لئےعہد بند بنیں۔ اس لحاظ سے یہ اجلاس بھی بہت اہم ہے۔ یہ ا جلاس اس لئے بھی اہم ہے کہ اسی وقت صدر کا عہدہ اور نائب صدر کے عہدے کے چناؤ ہورہے ہیں، آج ووٹ بھی ڈالے جارہے ہیں اوراسی دور میں ملک کو نئے صدر، نئے نائب صدر ، ان کی رہنمائی شروع ہوگی۔ ہم ہمیشہ ایوان کو بحث و مباحثے کاایک وسیلہ مانتے ہیں، مقد جگہ مانتےہیں، جہاں کھلے من سے بحث ہو، ضرورت پڑے تو بحث ومباحثے ہوں ، تنقید بھی ہو ، بہت اچھے ڈھنگ سے تجزیہ کرکے چیزوں کو باریکیوں سے خلاصہ ہو تاکہ پالیسی اور فیصلوں میں بہت ہی مثبت تعاون فراہم ہوسکے۔ میں سبھی قابل احترام ارکان پا رلیمنٹ سے یہ اپیل کروں گا کہ بہت غوروفکر ، سوچ سمجھ کر بحث و مباحثے اور گفتگو کے علاوہ ایوان کو جتنا زیادہ سود مند بناسکیں، اسی لئے سب کا تعاون ہو اور سب کی کوشش سے جمہوریت چلتی ہے۔سب کی کوششوں سے ہی ایوان چلتا ہے، سب کی کوشش سے ہی ایوان مثبت اوراچھے فیصلے کرتاہے۔ اوراس لئے ایوان کے وقار کو بڑھانے کے لئے بھی ہم سب اپنے فرض پورا کرتے ہوئے اس اجلاس کا قومی مفاد میں سب سے زیادہ استعمال کریں اور ہر پل یاد رکھیں کہ آزادی کے لئے جنہوں نے اپنی زندگی کھپادی، اپنی زندگی بتائی، زندگی جیلو ں میں کاٹی،کتنی شہادتیں ہوئیں، ان کے خوابوں کو دھیان میں رکھتے ہوئے اور جب 15 اگست سامنے ہے، تب ایوان کا سب سے زیادہ مثبت استعمال ہو، یہی میری سب سے گزارش ہے۔ آپ سب کا بہت بہت شکریہ
وزیر اعظم نے آئی ٹی بی پی اہلکاروں کو ان کے یوم تاسیس پر مبارکباد پیش کی

نئی دہلی۔ 24 اکتوبر وزیر اعظم جناب نریندر مودی نے تمام آئی ٹی بی پی اہلکاروں کو ان کے یوم تاسیس پر مبارکباد پیش کی ہے۔ وزیر اعظم نے ایک ٹویٹ میں کہا؛ "اروناچل پردیش کے گھنے جنگلات سے لے کر ہمالیہ کی برفیلی بلندیوں تک، ہمارے @ITBP_official ہیم ویروں نے پوری لگن کے ساتھ قوم کی پکار کا جواب دیا ہے۔ آفات کے وقت ان کی انسانی خدمات قابل ذکر ہے۔آئی ٹی بی پی کے تمام اہلکاروں کو ان کے یوم تاسیس پر مبارکباد۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
جلیانوالہ باغ کے قتل عام کے شہیدوں کو وزیر اعظم کا خراج عقیدت

نئی دلّی ، 13 اپریل؍ وزیر اعظم جناب نریندر مودی نے جلیانوالہ باغ کے قتل عام کے شہیدوں کوخراج عقیدت پیش کیا ہے ۔ وزیر اعظم نے خراج عقیدت پیش کرتے ہوئے کہا ہے کہ ’’ جلیانوالہ باغ کے قتل عام کے بہادر شہیدوں کو سلام ۔ بہادری کا یہ نا قابل فراموش جذبہ ہمیشہ یاد رکھا جائے گا ۔ انہوں نے ہماری آزادی کے لئے اپنی جانیں قربان کیں ۔ ‘‘ ۔ ۔ ۔ ۔ ۔